
Ιααεηιϊ[γίηρ Ι6γ Γεαϊωγος οἵ «ρθεί[ς ΙΙἴθγαιγ ϱθηΓες οἱ ἵῃθ Ηε[ιεηίςιίς ρογίοα --ΘρίρΓαΠΙ, Πονθ[, απά 
ΡἱοΡΓΑΡΗΥ- ννθ ννΙΙ| {οους οὐ «ρθοῖϊβςο ρᾷςςαρ6ς, ἵη οΓ6{ Το ΓΘΞΘΑΓΕΠ ΤΟΓ [δαϊμγες οἵ ροεἴτγ ἰπ ἴῃθ 
Ηει]εηίςίίς θρἰρΓαπης. ΤΠεη, ΘΧΡΙΟΓΙΠΡ ἃ 5εθη6 ἵηπ ἴῃθ νΜοΓκ Τα Καίΐα ΙδιΚίρρξη Καὶ ΚΙεΠορβδηία, 
(ΤΗ Αανεηίιωγος οἱ ΙΘιείρρο απα ΕΙΠορΠοηπ) ννε ννΙΙ ΠἰρΠΙἰδΠϊ ἴπε εἰεπιεηῖΐς ἴπαϊ γαε[εοίῖ ἴῃα 
ΓΘ|αἴϊοηςΗίρ οἱ ἴῃς ἰπαίνίαιαι| ννΙτη ἴπα ννἰαςΓ 5οεἰαἰ εΏᾶηρες οἵ Πὶς 1Π]6. ΕἰΠαΙΙΥ, ννε νυν] «Ππονν ἴῃα 
ργἰπεἰρἰες οἳ ἴπα ΡἱορΓαΡΗΥ οἱ ΡΙμϊαΓεῃ, ας ννθ|| ας ἴμε ραγίϊοµ|αί νἰγίμες ο: {αννς οἳ ἴῃθ «ροεοί{ίς 
ρεΓςοηδ[{γ οἱ Ρογίε|ες. 


Εντοπίζοντας βασικά χαρακτηριστικά συγκεκριμένων γραμματειακών ειδών της ελληνιστικής 
περιόδου -του επιγράµµατος του μυθιστορήματος και της βιογραφίας- θα επικεντρωθούµε σε 
συγκεκριµένα αποσπάσματα, προκειµένου να αναζητήσουμε καταρχήν χαρακτηριστικά της 
ποίησης στα ελληνιστικά επιγράµµατα. Κατόπιν, διερευνώντας µια σκηνή στο έργο Τα κατά 
Λευκίππη και Κλειτοφών, θα αναδείξουµε τα στοιχεία που αντανακλούν την σχέση του ατόµου 
µετις ευρύτερες κοινωνικές αλλαγές της εποχής του. Εν τέλει, θα προσπαθήσουμε να δείξουμε 
τις αρχές της κατά Πλούταρχο βιογραφίας, καθώς και τις ιδιαίτερες αρετές ή ελαττώματα της 
συγκεκριµένης προσωπικότητας του Περικλή. 


Επίγραμµα 

Θεωρώντας τα κείµενά µας αποδεκτά ὡς ἰθχίί γεεθρῖί απὀ την σύγχρονη Φιλολογική κριτική και 
αποδεχόµενοι το γεγονός τι δεν χρήζουν περαιτέρω κριτικής εξέτασης περί της 
αυθεντικότητάς των (οχαπηἰπαίίο), της χρονολογικής και θεµατολογικής τους κατάταξης, θα 
συνοψίσουµετα γενικότερα στοιχεία του ελληνιστικού επιγράµµατος καιτων συγγραφέων που 
εμπλέκονται µε τα συγκεκριµένα αποσπάσματα. 


Το συγκεκριµένο γραμµατειακό είδος χαρακτηρίζεται απὀ δύο σημαντικές ιδιαιτερότητες. Το 
επίγραµµα αν και έχει µακρά παράδοση, ήδη απὀ την πρώιμη ελληνιστική περίοδο 
διαφοροποιείται λειτουργικά και χρησιμοποιώντας εκφραστικά στοιχεία και ελεγειακό μέτρο 
δανεισµένα απὀ τη λυρική ποίηση, γίνεται το κατ’ εξοχήν ποιητικό είδος της εποχής του΄. Ως 
ποιητικό είδος δεν επιλέγει το δρόµο της πρωτοτυπίας, σε ό,τι αφορά στο μυθολογικό υλικό 
που διαχειρίζεται, καθώς οι ποιητές του μπορούν να ανατρέχουν σε ένα ήδη διαμορφωμένο 
οοἵρι!5, δίχως να χρειάζεται να προσθέσουν νεωτερισμούς (Καλλίμαχου, /αο. 612 ϱρΏ). Την ἴδια 


ἔΓια παράδειγµα, από τον πάπυρο του Ποσίδιππου έχουµε πλέον ενδείξεις ότι ο θεµατολογικός 
διαχωρισμός των επιγραμμάτων σε επιτύμβια, αναθηµατικά και ερωτικά ανάγεται στον 3ο Π.Κ.Ε αι. και 
είναι λειτουργικότερος ως προς τη σχέση τίτλου και επιγράµµατος, αντίθετα από τις αυθαίρετες ενίοτε 
κατατάξεις των Βυζαντινών. Βλ. ΒαςτἰαΠἰηἰ οί αἰ. 2001, 24-26. 

΄Βερτουδάκης 2001, 140 

Καλλίμαχος, απ. 612 ϱ, “Ουδέν αμαρτύρητον αείδειν”. 

στιγµή, όµως, επιλέγουν να µην ακολουθήσουν την πεπατηµένη και αναζητούν τις σπανιότερες 
και πλέον δυσνόητες εκδοχές του μυθολογικού και γλωσσικού υλικού που διαχειρίζονται 
(Καλλίμαχου, Αίτια, 1.27). 


Οι ποιητές στην προκειμένη περίπτωση είναι ο Καλλίμαχος ο Κυρηναίος, ο Μελέαγρος από τα 
Γάδαρα και ο Αντίπατρος ο Σιδώνιος. Κεντρική µορφή της ελληνιστικής ποίησης ο Καλλίμαχος, 
περ. 310-240 ΠΚΕ΄ ξεχωρίζει για τη λιτή του διατύπωση, διακριτή ακόµη και στο 
μεταφρασμένο επιτύµθιο επίγραµµα που εξετάζουµε. Με πολύ λίγες λέξεις µάς αφηγείται την 
σχέση του µε τον ποιητή Ηράκλειτο, έναν από τους τρεις διάσηµους άνδρες της Αλικαρνασσού 
σύμφωνα µε την περιγραφή του Στράβωνα (Καλλιμάχου, Επιγράµµατα, 1997, 89). Ο θάνατός 
του, αναπόφευκτη µοίρα του ανθρώπου, δεν προκαλεί ελεγειακή θρηνωδία, αλλά λιγοστά 
ευγενικά δάκρυα [δείγμα εγκράτειας) που ανεβαίνουν στα µάτια αυθόρμητα, όταν 
αναδύονται οι µνήµες που συνδέουν διαχρονικά τους ανθρώπους. Ο ήλιος βασιλεύει από 
µόνος του σε µια Φυσική τάξη πραγμάτων. Με τις κουβέντες τους όµως οι δύο άνδρες 
βασίλεψαν τον ἡήλιο, υπερβαίνοντας την παντοδυναµία του χρόνου. Ο Ηράκλειτος 
αναγνωρίζεται ὡς άξιος ποιητής, κι αν η φθαρτή του σάρκα υπακούει στις προσταγέςτου Ἠδη - 
εδώ διαφαίνεται η επίδραση του Μίµνερµου και της ἀποψής του για το εφήµερο της 
ανθρώπινης ζωής- ολόγοςτου απελευθερώνεται και αποκτά διαχρονική αξία. Την ίδια στιγµή ο 
ποιητής τονίζει αποτελεσματικά την αθανασία της ποίησης, είτε ὡς προσωπική του επιθυμία 
είτε ως έπαινο προς την δηµιουργία του Φίλου του Ηράκλειτου. 


Ο δεύτερος ποιητής, ο Μελέαγρος από τα Γάδαρα, έγραψε Στέφανον των επιγραμμάτων περί 
το 100 ΠΚΕ και είναι ένας από τους ποιητές στον οποίο οφείλουμε εν µέρει τη διάσωση 
αρκετών επιγραμμάτων που περιλαμβάνονται στην Παλατινή Ανθολογία. Ακολούθησε στην 
επιγραμµατοποιία του την αλεξανδρινή σχολή και οι αναφορές του στρέφονται προς το κρασί 
και τον έρωτα, φέροντας πιθανές επιδράσεις από την ποιητική του Ἡδυλου του Σάµιου. Στο 
ερωτικό επίγραµµα που εξετάζουμε, το κύπελλο προσωποποιείται µέσω της επιθυμίας του 
ποιητή να Φιλήσει το εύλαλο στόμα της Ζηνοφίλας. Ας κρατήσουμε εδώ µια σημείωση για το 
ρόλο του Φιλιού που θα την χρειαστούµε αργότερα, καθώς ο ποιητής αναφέρει πως µε το Φιλί 
η Φιλέραστη Ζηνοφίλα θα ρουφήξει απνευστίτην ψυχή του. 


Ο τρίτος ποιητής, ο Αντίπατρος από την Σιδώνα» και σύγχρονος του Μελέαγρου, θεωρείται πως 
ανήκει στην Φοινικική σχολή, δηλαδή µια ομάδα ποιητών που δραστηριοποιήθηκε στα τέλη 
του 2ου και αρχές του 1ου ΠΚΕ αι.’. Ενδεικτικό της περιόδου είναι το αναδηματικόξ επἰγραµµά 
του, στο οποίο καταγράφεται η πράξη της αφιέρωσης των θηρευτικών συνέργωντου Δάμη, του 
Πίγρη και του Κλείτορα στον Πάνα. Πρόκειται για µια πράξη επιβίωσης της πανάρχαιας 
ανιµιστικής παράδοσης που εμψυχώνει το εργαλείο µέσω της ανάθεσης στην κατάλληλη 
θεότητα και της επακόλουθης ευλογίας που αποφέρει πλούσιους καρπούς στο κυνήγι. Εδώ 
έχουµε να κάνουµε µε πολιτισμό που παράγεται απὀ τη φύση (οι/[έωγα ϱΧ παίµγα) και το 





΄ῃαςκγ 1981, 971-973 

την εποχή της πρώιμης ελληνιστικής φιλοσοφίας η ψυχολογική και ηθική έννοια της λέξης 
εγκράτεια δεν είναι πλέον γλωσσικό τέχνασμα για την ἐκφραση της αυτοκυριαρχίας, αλλά στάση ζωής 
και χαρακτηριστικό που επηρεάζει σηµαντικά ως ιδανικό την ελληνιστική καιτη ρωμαϊκή κοινωνία. 

δΑναφέρεται από τον Βαλέριο Μάξιμο στο ΨΑΙΕΒΙ ΜΑΧΙΜΙ ΕΑΕΤΟΗΝΜ ΕΤΡΙΕΤΟΗΝΜ 
ΜΕΜΟΒΑΒΙΙΙΝΜΙ Ι!1ΒΕΡΒ Ι 1.8.εχῖ.16. 

”165Κγ 1981, 1020. 

ὅβερτουδάκης 2001, 141, 146 

επίγραµµα µας οδηγεί στη Φυσιολατρική διάθεση του Θεόκριτου. Ακολουθώντας πιθανώς 
παλαιότερα επιγραμματικά πρὀτυπα, ο ποιητής µε την αναφορά του «ξειν» θυμίζει 
επιγράµµατα τύµβων, αν και την ίδια λέξη αναγνωρίζουµε στο προηγούμενο επίγραµµα του 
Καλλίμαχου, µεταφρασµένη όµως ως «Φίλε». Τα πρόσωπα, πραγματικά ή Φανταστικά, 
δείχνουν µια τάση απομάκρυνσης απὀ το ηρωικό πρότυπο µε την εισαγωγή κοινών 
χαρακτήρων και διαφορετικών ρόλων. 


Αναμφισβήτητα, ὡς είδη δεμένα µε το παρελθόν της ελληνικής γραμματείας, τα συγκεκριµένα 
επιγράµµατα Φέρουν έντονες τις αισθητικές επιδράσεις της λυρικής ποίησης, ιδιαίτερα εκείνες 
που σχετίζονται µε την εξατοµίκευση καιτην αναζήτηση ή ανάδειξη νέων ρόλων. 


Μυθιστόρημα 

Καινοτομία για την ελληνιστική περίοδο το µυθιστόρηµα χαρακτηρίζεται ὡς λογοτεχνικό είδος 
από τον πεζό, αφηγηματικό του λόγο και αντλεί τη θεματολογία του από φανταστικές 
περιπετειώδεις ιστορίες, γεμάτες έρωτα, ταξίδια και ενίοτε µονολόγους ή διαλόγους 
κοινωνικού προβληματισμού. Το σκηνικὀ µέσα στο οποίο διαμορφώνεται η πλοκή του 
μυθιστορήματος, είτε είναι ιστορικό είτε όχι, αντικατοπτρίζει τις ατομικιστικές ιδιαιτερότητες 
του ελληνιστικού κόσμου”, µέσα στον οποίο περιπλανούνται οι χαρακτήρες του, ακολουθώντας 
ένα στερεότυπο αφηγηματικό σχήμα”. Ο όρος µυθιστορία -τον οποίο προσπάθησε να εισάγει 
ο Κοραής!-- προσιδιάζει σε λογοτεχνικό είδος του οποίου το περιεχόµενο είναι εντελώς 
Φανταστικό και µη πραγµατικό. 


Ο Αχιλλέας Τάτιος ή Στάτιος (Σουίδας, λήμμα Αχιλλεύς Στάτιος, Αλεξανδρεύς), συγγραφέας Των 
Κατά Λευκίππην και Κλειτοφώντα, έγραψε το μυθιστόρημά του ανάµεσα στο 172-196: και 
χρησιμοποίησε ὡως κέντρο της πλοκής του την Αίγυπτο. Το μυθιστόρημά του είναι µη ιστορικό, 
πιθανώς το αρχαιότερο µη ιστορικό που έχει διασωθεί και υπακούει στο στερεότυπο έρωτας- 
χωρισµός-επανένωση. Παρόλο που ερευνητές όπως ο Μεικεἰθραςῃ αποδίδουν το στερεότυπο 
σε επιδράσεις των ελληνιστικών μυστηριακών θρησκειών’, θα ήταν ορθότερο κατά την ἀποψή 
µας -αν αναζητάµε τέτοιου είδους πιθανές κατά τα άλλα επιδράσεις να στραφούμε 
περισσότερο στον ελληνικό μύθο και τις πλατωνικές αντιλήψεις περί ψυχής. Η άποψη για 
παράδειγµα πως µε το Φιλί έρχεται κανείς σε επαφή µε την Ψυχή του άλλου, πέρα από 
εναγώνια αναζήτηση της ένωσης και της κοινωνίας, χαρακτηριστική σε µια πολύβουη αλλά 
ταυτόχρονα μοναχική Κοινωνία όπως η ελληνιστική, αντιπροσωπεύει πλατωνικές μάλλον 
απόψεις. Οι αναζητούµενες απὀ τον Με(Κ6ἰΏ4εΠ επιδράσεις θα μπορούσαν πιθανώς να 
στραφούν προς την κατεύθυνση της μαγείας, την οποία Φαίνεται να έχει διδαχθεί η 
θεραπαινίδα της Λευκίππης στη συγκεκριμένη στιγµή της πρὠτης επαφής των δύο νέων. 


Η εµµονή του Κλειτοφώντα στην αναζήτηση του Φιλιού είναι κατά την ἀποψή µας 
αντανάκλαση της εσωτερικής αγωνίας του ανθρώπου της ελληνιστικής περιόδου να ενωθεί, να 
συντροφέψει και ενδεχομένως να σταθεροποιήσει κοινωνικά τη θέση του µέσω της 
δημιουργίας οικογένειας. Αυτή η αγωνία είναι Φυσική, αν συνειδητοποιήσουµε ότι εξαρχής η 
αρχαϊκή και Κλασική ελληνική κοινωνία αναζητούσε τη σταθεροποίησή της στην ευημερία του 


ὈΛεντάκης 2001, 146. 
9 Λεντάκης 2001, 190. 
11 µαρρ 2000, 27. 
ἸΤάτιος 1990, 31. 

1 Τάτιος, 1990, 44 

οίκου και µετήλθε όλων των µέσων προκειµένου να προστατέψει τη δοµική της λίθο. Η 
μετάβαση απὀ τον οἶκο στην πυρηνική οικογένεια µε τη στενότερη σηµασία της δεν αναιρεί τις 
Ψυχικές πιέσεις που δέχεται ο πολίτης της ελληνιστικής περιόδου να αναζητήσει ένα σταθερό 
κέντρο επιβίωσης. Τούτη η μετάβαση ίσως Φαίνεται ακόµα καλύτερα τους βυζαντινούς 
χρόνους, κατά τους οποίους η πυρηνική οικογένεια διαδραματίζει σημαντικότατο ρόλο στη 
συγκρότηση της κοινωνικής δομής. 


Ένα ἀάλλο επίπεδο ερµηνείας µας οδηγεί στην αντίληψη της ιερότητας του Φιλιού. Ἠδη στις 
κοινωνίες της 2ης ΠΚΕ χιλιετηρίδας τόσο στη βόρεια Αφρική όσο και στην Ευρώπη ή την Ασία οι 
άνθρωποι πλησιάζουν τα πρόσωπά τους σε µια συμβολική χειρονομία πνευματικής ένωσης 
µέσω της ανταλλαγής της ανάσας"'. Οι άνθρωποι που μοιράζονται έναν κοινό πολιτισμό, 
μοιράζονται επίσης και ένα κοινό λεξικό, µε το οποίο μπορούν και μεταφράζουν τις κοινωνικές 
συμπεριφορές τους. Η ελληνιστική περίοδος διαθέτει το λήμμα Φιλί στην κοινωνική 
λεξικογραφία της και πιθανώς κατέχει τα πρωτεία στην υιοθέτηση του ερωτικού Φιλιού ως 
κανόνα ερωτικής συμπεριφοράς. Μια άλλη ερμηνεία περισσότερο πεζή θέλει το Φιλί να είναι 
µια ανάμνηση της προµασηµένης τροφής, την οποία µεταβίβαζαν οι μητέρες στα νεογνά σε 
πρωτόγονες κοινωνίες και συνεπώς είναι ένα σύμβολο προστασίας και Φροντίδας. 
Οποιαδήποτε εκδοχή και αν υιοθετήσει κανείς, η αναζήτηση του Φιλιού είναι αναζήτηση 
κοινωνίας και τούτο συνειδητά ή ασυνείδητα ο συγγραφέας το αποδίδει στη συγκεκριμένη 
σκηνή του έργου του. Συνεπώς, αντί να αισθανόμαστε ως ηδονοβλεψίες ή ωτακουστές””, θα 
μπορούσαμε πιθανώς να αισθανθούµε μάρτυρες µιας σκηνής στην οποία η ανάγκη για 
επικοινωνία είναι τόσο καθοριστική, ὡστε κατεργάζεται τέχνες. 


Η αιδώς και η εγκράτεια της Λευκίππης είναι Φαινομµενική στην παρούσα σκηνή, αλλά αποτελεί 
ένα απὀ τα ακλόνητα στοιχεία της θεματικής του έργου σε όλη του την έκταση. Στη 
συγκεκριµένη σκηνή επικρατεί πιθανώς µια επικούρεια εκτροπή στην αναζήτηση της ηδονής. Η 
επικούρεια Φιλοσοφία παρούσα εν δυνάμει -όπως και η Στωική άλλωστε- στη λογοτεχνική 
παραγωγή, θεωρεί την εκτροπή αναγκαία προὐπόθεση για την αποτελεσμµατικότητα των 
ηθικών συμβουλών. Πρέσβευε πως, εφόσον ένας άνθρωπος ακολουθεί την επικούρεια 
διδασκαλία, επιδιώκοντας την ηδονή και αποφεύγοντας τον πόνο, κάθε εκτροπή των ατόμων 
του νου του αποτελεί αφορμή για ελεύθερη απόφαση για πράξη:-. Από αυτή την άποψη, 
λοιπόν, βρισκόμαστε µπροστά σε µια επικούρεια εκτροπή, που δεν αποκλείει όµως το ηθικό 
μέτρο. 


Επιφανειακά ρηχό το µυθιστόρηµα δεν χαίρει ιδιαίτερης εκτίµησης από αρκετούς ερευνητές. 
Όμως, σε βαθύτερο επίπεδο ερμηνείας του σίγουρα καταγράφει ακόµη και Ψυχικές 
προδιαθέσεις, ήθη και έθιμα της εποχής του και μεταφέρει -σε ό,τι αφορά στους χαρακτήρες 
του- µια ψΨυχογραφική κατά την εκτίμησή µας εικόνα της εποχής του. 


Βιογραφία 

Η στροφή της ελληνιστικής κοινωνίας προς την εξατοµίκευση ήταν Φυσικό να επηρεάσει και 
την βιογραφία. Σύµφωνα µε τα λόγια του ίδιου του Πλούταρχου/’ η βιογραφία στοχεύει στην 
αποκάλυψη της ψυχής, συνεπώς ανταποκρίνεται στις γενικότερες τάσεις της εποχής του. Οι 


Ἰαρργεί]α 1969, 4. 
ἸΣΛεντάκης 2001, 193. 
Ίδῃοηρ 1997, 106. 

ηθικές ιδιότητες αντανακλώνται στις ανθρώπινες πράξεις και απὀ αυτή την άποψη µας 
βοηθούν να κατανοήσουμε τα κίνητρα των πράξεων. Συνεπώς επιµέρους γεγονότα από τη ζωή 
ενός ανθρώπου, ανεξάρτητα απὀ τη χρονολογική σειρά τους, βοηθούν στην καταγραφή των 
αρετών ή των ελαττωµάτων, παράγοντας ένα ψυχολογικό πορτραίτο. Η ιδέα του πορτραίτου 
στην τέχνη είναι αποκύηµα της εξατοµίκευσης για την οποία συζητήσαµε και αποτελεί 
χαρακτηριστικό γνώρισμα της ελληνιστικής περιόδου”.. 


Ακολουθώντας αυτή την προοπτική στο Περικλής-Φάδιος Μάξιμος (Πλούταρχος, 1993) ο 
Πλούταρχος στα κεφ. 4 και 5 αναφέρεται στους διδασκάλους του Περικλή, τον Δάμωνα, τον 
Ζήνωνα τον Ελεάτη, και τον Αναξαγόρα τον Κλαζομένιο. Η μουσική του παιδεία λοιπόν, η 
κριτική σκέψη και η σοβαρότητα είναι εν δυνάμει χαρακτηριστικά που όφειλε ο Περικλής στους 
διδασκάλους του και ιδιαίτερα στον Αναξαγόρα, µε τον οποίο διατηρούσε στενή σχέση. Οι 
διδασκαλίες του Αναξαγόρα είναι εκείνες που τον βοήθησαν να απαλλαχθεί από τη 
δεισιδαιµονία και να χαρακτηρίσει ὡς ανοησία το φυλακτό που δέχθηκε από τις γυναίκες κατά 
την ασθένειά του (38.2). 


Η αναφορά του συγγραφέα στο περιστατικό (5.2) της εξύβρισης του Περικλή, απὀ «κάποιον 
τιποτένιο και ξεδιάντροπο», στοχεύει καταρχήν στο να παρουσιάσει τον καλλιεργημένο 
χαρακτήρα του, αλλά και να αντιπαρατεθεί στις απόψεις του ποιητή Ίωνα, ο οποίος 
παρουσίαζε τον Περικλή ως επηρµένο και αλαζονικό στις σχέσεις του µε τους ανθρώπους. Οι 
αρετές που αναδεικνύονται σε αυτό το περιστατικό είναι η ανεκτικότητα, η πραότητα, η 
αυτοκυριαρχία και η επιείκεια. Συνεκτιμώντας, όµως, τις απόψεις του Ίωνα (5.3), θα πρέπει να 
υποθέσουμε ὁτι υπήρξε και µια µερίδα ανθρώπων που εύρισκε στον Περικλή τα ελαττώματα 
της έπαρσης, της αλαζονείας και του εγωισμού. 


Ο δίκαιος χαρακτήρας του Περικλή Φαίνεται Κατά τον Πλούταρχο στο γεγονός ότι δεν 
συγκαλύπτει την απάτη του γιου του και καταφεύγει στη δικαιοσύνη (36.4). Η ψυχική του 
δύναμη ως αποτέλεσµα του σθένους και όχι της σκληρότητας αποκαλύπτεται για άλλη µια 
φορά στο γεγονός ότι δεν γονάτισε και δεν πρόδωσε τον εαυτό του µε τους αλλεπάλληλους 
θανάτους των οικογενειακών του προσώπων (36.8-9). 


Ο Πλούταρχος αποδίδει στην σωφροσύνη και όχι στην ατομική ανάγκη το γεγονός ότι πρότεινε 
ο Περικλής την κατάργηση του νόµου που αφορούσε τα νόθα παιδιά (37.2), καθώς είναι 
πιθανό το αἰτημά του για κατάργηση του νόµου να απασχολούσε και άλλους συµπολίτεςτου, 
που είχαν χάσει τους φυσικούς συνεχιστές του οίκου τους. Στην συνέχεια (38.4) ο Περικλής 
επισημαίνει ότι Κανένας Αθηναίος πολίτης δεν Φόρεσε εξαιτίας του μαύρα ρούχα. Εδώ ο 
Πλούταρχος αναφέρεται στην Φιλικότητα την επιείκεια και τη μεγαλοψυχία που τον διέκρινε 
στην αντιμετώπιση των αντιπάλων του, γιατί ουσιαστικά πολλοί Αθηναίοι φόρεσαν μαύρα 
εξαιτίας της πολιτικής του και γενικότερα της πολιτικής της σύγκρουσης. Παρόλη τη δύναμη 
που διέθετε και το αναγνωρισμένο κύρος που επισκίαζε τους αντιπάλους του, κατάφερε κάτω 
από δύσκολες συνθήκες και συγκρούσεις να µην προξενήσει σε κανένα ανεπανόρθωτο κακὀ. 


Τέλος, ο Πλούταρχος αποδέχεται και αιτιολογεί τον χαρακτηρισμό Ολύμπιος για τον Περικλή 
(39.2) εφόσον οι αρετές του και η ακηλίδωτη ζωή του, ακόµα και όταν εξουσίαζε, οµοίαζαν µε 
εκείνες των θεών. Ἡ αλήθεια των λεγομένων και των ισχυρισμµών του βιογράφου 

επιβεβαιώνεται απὀ το γεγονός ότι οι Αθηναίοι µετά τον θάνατό του αναγνώρισαν πώς δεν 
υπήρχε πολιτικός του ύψους καιτου ήθουςτου Περικλή (39.3-4) 


Επίλογος 

Η αλληλεπίδραση μεταξύ των ελληνικών και µη-ελληνικών πολιτισμών είναι µία απὀ τις 
σταθερές της ελληνικής ιστορίας,. Τούτη η αλληλεπίδραση δεν ήταν ποτέ εντονότερη απ’ ό,τι 
στην ελληνιστική περίοδο. Ακολουθώντας τις προτροπές του Θεόκριτου (Ειδ. 14.57--68) πολλοί 
αναζήτησαν την τύχη τους στα νέα µακεδονικά βασίλεια που προέκυψαν από τα συντρίµµια 
της αυτοκρατορίας του Αλέξανδρου, φέροντας µαζί τους την κλασική παράδοση της 
αρχαιοελληνικής γραμματείας. Εκείνο βέβαια που χρειάστηκε να εξασφαλίσουν ήταν αρχικά η 
επιβίωσή τους σε ένα υπό διαµόρφωση κοινωνικό σἰαΐιμς µε διευρυµένα όρια. Η ταυτότητα του 
κλασικού πολίτη δεν είχε νόηµα στα ελληνιστικά βασίλεια Και το µοναρχικό διοικητικό 
πρότυπο, ούτε εξασφάλιζε πολιτισμική στεγανότητα απὀτις τοπικές παραδόσεις ήθη και έθιμα. 


Μέσα στο νέο -εντασιογόνο κοινωνικά και πολιτισµικά- περιβάλλον µε διαφορετικά ρεύματα 
και αλληλεπιδράσεις ήταν Φυσικό τα ελληνιστικά γραμµατειακά είδη να στραφούν 
στην έκφρασιν, την συμβολική ή απλά διακοσμητική λογοτεχνική αφήγηση και τον καθορισμό 
του ρόλου του ατόμου. Υπό τις πιέσεις της µοναρχικής πολιτικής καλλιεργήθηκαν νέοι ρόλοι 
στην φανταστική αφήγηση (ο πειρατής, ο µονομµάχος, ο σκλάβος ή η σκλάβα θεραπαινίδα, ο 
απλός χωρικός ή ο ψαράς και ο κυνηγός), που απέχουν μακράν της µίµησης του κλασικού 
ηρωικού προτύπου και διερευνούν σε µεγαλύτερο βάθος την ιδιοσυγκρασία των απλών ή των 
επιφανών προσώπων. Ιδωµένα απὀ αυτή την οπτική γωνία τα γραμµατειακά είδη της 
ελληνιστικής περιόδου αποκτούν διαφορετική αξία, ακόµα και όταν κρίνονται αυστηρά βάσει 
των σύγχρονων αισθητικών αξιών. 

